CELEX: 32010D0679
Language: hu
Date: 2010-11-08 00:00:00
Title: 2010/679/EU: A Bizottság határozata ( 2010. november 8. ) az építési termékekről szóló 89/106/EGK tanácsi irányelv 20. cikke (2) bekezdésének alkalmazásáról szóló 95/467/EK határozat módosításáról (az értesítés a C(2010) 7542. számú dokumentummal történt)  EGT-vonatkozású szöveg

10.11.2010   
            
            
               HU
            
            
               Az Európai Unió Hivatalos Lapja
            
            
               L 292/55
            
         A BIZOTTSÁG HATÁROZATA
   (2010. november 8.)
   az építési termékekről szóló 89/106/EGK tanácsi irányelv 20. cikke (2) bekezdésének alkalmazásáról szóló 95/467/EK határozat módosításáról
   (az értesítés a C(2010) 7542. számú dokumentummal történt)
   (EGT-vonatkozású szöveg)
   (2010/679/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az építési termékekre vonatkozó tagállami törvényi, rendeleti és közigazgatási rendelkezések közelítéséről szóló, 1988. december 21-i 89/106/EGK tanácsi irányelvre (1) és különösen annak 13. cikke (4) bekezdésének a) pontjára,
   az építésügyi állandó bizottsággal folytatott konzultációt követően,
   mivel:
   
               (1)
            
            
               1995. október 24-én a Bizottság elfogadta az építési termékekről szóló 89/106/EGK tanácsi irányelv 20. cikke (2) bekezdésének alkalmazásáról szóló 95/467/EK határozatot (2),
            
         
               (2)
            
            
               A „KÉMÉNYEK, FÜSTGÁZ-VEZETÉKEK ÉS KAPCSOLÓDÓ TERMÉKEK” termékcsaládra vonatkozó megfelelőségi igazolási rendszerek műszaki fejlődéshez történő hozzáigazítása érdekében a határozat 3. mellékletét módosítani kell.
            
         
               (3)
            
            
               A határozatot ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 95/467/EK határozat 3. melléklete e határozat mellékletének megfelelően módosul.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2010. november 8-án.
      
         
            a Bizottság részéről
         
         Antonio TAJANI
         
            alelnök
         
      
   
   
      (1)  HL L 40., 1989.2.11., 12. o.
   
      (2)  HL L 268., 1995.11.10., 29. o.
   
      MELLÉKLET
      A 95/467/EK határozat 3. mellékletében a „KÉMÉNYEK, FÜSTGÁZ-VEZETÉKEK ÉS KAPCSOLÓDÓ TERMÉKEK” termékcsaládhoz tartozó táblázat a következő bejegyzéssel egészül ki:
      
         
                     Termék(ek)
                  
                  
                     Tervezett felhasználási terület(ek)
                  
                  
                     Szint(ek) vagy osztály(ok)
                     (tűzzel szembeni viselkedés)
                  
                  
                     Megfelelőségi igazolási rendszer(ek)
                  
               
                     „Előregyártott kémények (emeletmagasságú elemek), kürtőbélések (elemek vagy blokkok), többhéjú kémény (elemek vagy blokkok), egyhéjú kéményblokkok, szabadon álló és falhoz rögzített kéménykészletek, kéményvégelemek
                  
                  
                     A tűzzel szembeni viselkedésre vonatkozó előírások hatálya alá tartozó területeken való felhasználásra
                  
                  
                     (A1, A2, B, C) (1)
                     
                  
                  
                     1
                  
               
                     (A1, A2, B, C) (2), D, E
                  
                  
                     3
                  
               
                     (A1-től E-ig) (3), F
                  
                  
                     4
                  
               
                     1. rendszer: Lásd a 89/106/EGK irányelv III. mellékletének 2. i. pontját, a minták szúrópróbaszerű vizsgálata nélkül.
                     3. rendszer: Lásd a 89/106/EGK irányelv III. mellékletének 2. ii. pontjában a második lehetőséget.
                     4. rendszer: Lásd a 89/106/EGK irányelv III. mellékletének 2. ii. pontjában a harmadik lehetőséget.
                  
               
      
         (1)  Olyan termékek/anyagok, amelyek előállításuk egy pontosan meghatározott fázisában olyan kezelésen esnek át, amely tűzzel szembeni viselkedés szerinti besorolásuk javulását eredményezi (pl. égésgátlók hozzáadása vagy a szervesanyag-tartalom korlátozása).
      
         (2)  Az * lábjegyzet alá nem tartozó termékek/anyagok.
      
         (3)  Olyan termékek/anyagok, amelyek tűzzel szembeni viselkedését nem szükséges vizsgálni (pl. a 96/603/EK bizottsági határozat (HL L 267., 1996.10.19., 23. o.) szerinti A1 osztályú termékek/anyagok).”